cyanic-selkie/wikianc huggingface dataset:
Ereshkigal
Kildemyter
Ereškigal er kjent hovedsakelig via to myter som er antatt å symbolisere sesongenes endringer, men hadde kanskje også til hensikt å illustrere visse doktriner som ble utviklet i Babylonias tempelskoler. Ereškigal er derfor Inannas søster og fra denne synsvinkelen hennes motpart, symbolet på naturen i løpet av de ikkeproduktive sesongenes i året. Som doktrinen om de to kongedømmer, den ene av denne verden og den andre på de dødes verden, ble krystallisert ved at de to søstrenes riker i slik grad sto i motsetning til hverandre.
En av disse mytene er den kjente fortellingen om Inannas nedstigning til underverden, Irkalla eller Aralu, som den nedre verden til de døde ble kalt, og hennes mottagelse av hennes søster som hersket over denne verden. Den andre historien er fortellingen om Nergal, pestens gud som forbrøt seg mot Ereškigal og ble forvist til hennes dødsrike, og siden forsoningen mellom Nergal og Ereškigal ved at dødsgudinnen tilbød Nergal å dele æren med å herske over underverden. I en senere tradisjon er det sagt at Nergal var seierherren og som tok Ereškigal som sin hustru og styrte dødsriket i egen rett.
Det er blitt teoretisert om fortellingen Inannas nedstigning er blitt fortalt for å illustrere muligheten av å unnslippe Irkalla, mens den andre mytens hensikt var å forsone eksistensen av to herskere av Irkalla med en gudinne og en gud. Tillegget med Nergal representerer en harmoniserende tendens til forene Ereškigal som underverdens dronning med guden som, i hans egenskap som gud for krig og pest, som ledsager de døde til Irkalla, og således blir den ene som hersker over de døde.
Andre detaljer
I en del versjoner av mytene hersket Ereškigal i underverden i egen kraft, andre ganger sammen med en ektemann underordnet henne ved navn Gugalana. Det ble sagt at hun hadde blitt stålet unna av Kur og tatt med til underverden hvor hun uvillig ble gjort til dronning. Hun er mor til gudinnen Nungal. Hennes sønn med Enlil er guden Namtar. Med Gugalana fikk hun sønnen Ninazu.
Roberts Blossom
Roberts Blossom (født 25. mars 1924 i New Haven, Connecticut, død 8. juli 2011) var en amerikansk skuespiller og poet.
Blossom ble uteksaminert fra Asheville School i 1941 og begynte deretter ved Harvard University. Han hadde flere teaterroller i løpet av 1950-årene, og vant Obie-prisen fire ganger. I løpet av 1960-tallet dannet han teatergruppen Filmstage. I Our Town i 1959 er han for første gang å se i en film. Blossom hadde en rolle i den Oscar-vinnende dramafilmen The Great Gatsby i 1974, der han blant annet spilte mot Robert Redford.
Blossom vant en Soapy Award for sin rolle i TV-serien Another World, hvor han dukket opp i 1976 og 1977. I 1990 spilte han i Hjemme alene-filmene. Blossoms øvrige TV-opptredener inkluderer Moonlighting, Northern Exposure og In the Heat of the Night. Han pensjonerte seg fra skuespilleryrket på slutten av 1990-tallet og begynte da å skrive poesi. Frem til sin død, 8. juli 2011, bodde han i Sør-California. Han var tidligere gift med Beverly Schmidt Blossom, før han giftet seg med Marylin Orshan Blossom. De forble gift frem til han døde i 1982. Han hadde to barn, datteren Debbie og sønnen Michael.
Anjem Choudary
Anjem Choudary (født 1967 i Welling, England) er en britisk tidligere advokat og talsmann for den islamistiske gruppen Islam4UK. Han er gift, har fire barn, og bor i Ilford, London.
Choudary studerte medisin ved University of Southampton før han begynte å studere rettsvitenskap. Han utdannet seg til advokat, og ble valgt til formann i Society of Muslim Lawyers. Han møtte senere den radikale Omar Bakri Muhammad, og de to dannet den islamistiske organisasjonen al-Muhajiroun som organiserte flere protestmarsjer og demonstrasjoner. Al-Muhajiroun var en kontroversiell organisasjon, som senere ble oppløst etter den britiske regjeringens beslutning om å forby organisasjonen fordi den ble ansett som en terrororganisasjon. Choudary var også med på å grunnlegge flere andre islamistiske radikale organisasjoner før han ble talsmann for den fundamentalistiske organisasjonen Islam4UK.
Choudary er en høylytt kritiker av Storbritannias engasjement i krigene i Irak og i Afghanistan, og har rost terroristene som var involvert i angrepene den 11. september 2001 og 7. juli 2005. Han tror på gjennomføringen av sharia-lovene over hele Storbritannia, og han marsjerte i protest mot Jyllands-Posten sine karikaturer av Muhammed. Choudary har fått liten støtte fra den ordinære britisk-muslimske befolkningen, og stor grad har han blitt kritisert i mediene. Choudary har stor tro på overlegenheten til islam over alle andre trosretninger, og gjennomføringen av sharia-lovene, i sin helhet, i Storbritannia. I 2001 uttalte han at hans lojalitet er til islam, og ikke til et land. Han mener at for en ekte muslim er et britisk pass ikke noe mer enn et reisedokument. Choudary har støtte blant mindretallet av muslimer i Storbritannia som kunne anses å ha konservative synspunkter.
Montagu Island
Montagu Island er en ubebodd øy i øygruppen Sør-Sandwichøyene. Øyene administreres av det britiske oversjøiske territoriumet Sør-Georgia og Sør-Sandwichøyene. Montagu Island er den største øya i Sør-Sandwichøyene og er 12 km lang og 10 km bred. 90% av overflaten er snødekt. Mount Belinda er øyas høyeste fjell med 1 370 moh, som inntil et utbrudd i 2002 var antatt å være en inaktiv vulkan. Øya hadde sist et utbrudd i 2005.
Montagu Island ble oppdaget i 1775 av James Cook, som oppkalte øya etter John Montagu.
Mogotsja (by)
Mogotsja (russisk: Мого́ча) er en by i Zabajkalskij kraj i Russland. Den ligger ved samløpet mellom elvene Mogotsja og Amazár (ei sideelv til Amur), rundt 460 km nordøst for Tsjita.
Mogotsja ble grunnlagt i 1910, og fikk bystatus i 1950. Mesteparten av befolkningen kom fra den europeiske delen av Russland for å arbeide på den transsibirske jernbanen.
Demografi
Befolkningsutvikling: ! År || Folketall || Kilde
Erik Bystad
Erik Bystad (født 27. juni 1952) er en norsk lyriker, essayist og oversetter.
Senador Cortes
Senador Cortes er en kommune i delstaten Minas Gerais i sørøstregionen av Brasil.
Erik Bystad
Bystad debuterte i 1979 med diktsamlingen Det heter blått. Han arbeider også med gjendiktninger, og regnes som en av Norges fremste Shakespeare-oversettere.
Elisabeth Seip
(Johanne) Elisabeth Seip (født 14. februar 1946) er en norsk arkitekt, forfatter og professor.
Hun har tidligere vært generalsekretær i Fortidsminneforeningen, forskningsjef i Norsk institutt for kulturminneforskning NIKU, daglig leder for Norsk Arkitekturmuseum og sjef for Halden historiske samlinger.
Som fagforfatter er hun særlig kjent for boken om Christian Heinrich Grosch fra 2001 som også resulterte i en nominasjon til Brageprisen, med begrunnelsen: «Boken om Chr. H. Grosch er et vakkert og velskrevet verk om arkitekten som fortsatt preger viktige deler av Oslos byrom og står bak utallige kirkebygg over hele landet. Særlig interessant blir boken ved at den kopler arkitekturhistorien og den allmenne norgeshistorien. Slik belyser den samspillet mellom utviklingen av den nasjonale identitet og utførelsen av sentrale nasjonale bygg.»
Seip disputerte for dr.ing-graden ved Arkitektur- og designhøgskolen i Oslo 21. november 2008 med avhandlingen «Brødre og søstre i arkitekturen – Ingeniøroffiserer og sivilarkitekter i Norge rundt 1800». Hun er tilsatt som professor II i arkitekturhistorie samme sted fra 12. desember 2008.
Seropédica
Seropédica er en by og kommune i delstaten Rio de Janeiro i sørøstregionen av Brasil. Den har en befolkning på 75 032 (2005) innbyggere og dekker et areal på 284 km². Seropédica grenser til nabokommunene Itaguaí, Japeri, Nova Iguaçu, Paracambi, Piraí, Queimados og Rio de Janeiro. Kommunen ble skilt ut fra Itaguaí som egen kommune i 1995. Byen er senter for Universidade Federal Rural do Rio de Janeiro (UFRRJ).
Karat (masseenhet)
Karat eller metrisk karat er en masseenhet som tilsvarer 0,2 gram og brukes for perler, edelstener og smykkestener. Den gjeldende definisjonen på 0,2 gram ble vedtatt på den fjerde generalkonferansen for mål og vekt i 1907, og innført i Norge ved lov av 31. oktober 1946. Historisk har mange ulike definisjoner vært i bruk.
Historie
Karat er opprinnelig en betegnelse på frø fra johannesbrødtreet. Frøene ble brukt som lodd av handelsmenn som kjøpte og solgte edelmetall og -stener.
Elisabeth Eide
Elisabeth Eide (født 22. juli 1950 i Bergen ) er en norsk filolog, medieforsker og forfatter. Hun er professor ved journalistutdanningen ved Oslomet – storbyuniversitetet, og professor II ved Institutt for informasjons- og medievitenskap, Universitetet i Bergen.
Eide ble i 1977 cand.philol. fra Universitetet i Bergen med en hovedoppgave i norsk om ''Kåre Holt - «Arbeiderpartiets husdikter»? En analyse av «Opprørere ved havet»''. I 2002 tok Eide dr.art.-graden ved Universitetet i Oslo på avhandlingen ''«Down there» and «up here». Europe's others' in Norwegian feature stories''. I sitt akademiske virke har Eide beskjeftiget seg med utenriksnyheter og internasjonal dekning i norske medier, herunder norske mediers dekning av krig og konflikter.
Politisk liv
Eide var fra 1974 av engasjert i ml-bevegelsen. Hun deltok, sammen med blant andre daværende formann Pål Steigan og sentralkomitemedlem Tron Øgrim, i den norske AKP(m-l)-delegasjonen som reiste til Kambodsja i september 1978 etter invitasjon fra Pol Pot. og hadde møte med Pol Pot. Hun har siden tatt avstand fra den holdning hun den gang inntok til det som skjedde i Kambodsja. Det politiske engasjementet i AKP varte til ut på 1980-tallet. Etter det har hun vært partipolitisk uavhengig, men arbeidet i Afghanistankomiteen, i Norsk PEN og vært aktiv i arbeidet med Forfatternes hus i Kabul.
Kontroverser
Under Nordiske Mediedager i Bergen i mai 2015, presenterte Elisabeth Eide en undersøkelse av forholdet mellom kjønn og journalistikk i norske medier. Da slo Eide fast at mannlige programledere hyppigere har mannlige gjester. Tallene ble presentert i Dagsavisen 6. mai. I undersøkelsen hevdes det at blant annet at programmet «Skavlan» har en stor skjevfordeling med 35 prosent kvinner og 65 prosent menn. Tallene viste seg senere å være upresise, siden de også regnet med studiomusikerne i programmet. Skavlans egne tall viser en fordeling på 44 prosent kvinner og 56 prosent menn. Eide har nektet å kommentere den upresise tallbruken .Eide foreslo overfor Klassekampen at den andre redaktøren av boken burde svare på spørsmålet. Tallene er korrekt gjengitt i boken "Etter beste kjønn"
Bibliografi
I 1994 debuterte Eide som skjønnlitterær forfatter med romanen Til Kabul faller. Hun har til sammen forfattet fem romaner der handlingen oftest er lagt til den internasjonale scene.
Brachodidae
Utseende
Nokså små, kompakte, gul- eller brunaktige sommerfugler. De kan minne om små nattfly eller om viklere. Antennene er middels lange, trådformede eller svakt fjærformede. Brystet (thorax) er ganske stort og kraftig, tett hårkledt. Forvingene er forholdsvis smale, med middels lange hårfrynser. Bakvingene er brede, med middels lange hårfrynser, ofte gule eller hvite ved roten og mørkere langs kanten. Beina er kraftige med alnge sporer. Bakkroppen er lang og tykk hos hunnene, sylindrisk.
Eksterne lenker
Bilder av australske arter:
Khmer loeu
Khmer loeu (khmer: ខ្មែរ លើ<) er stammene av mon-khmerfolk som lever i høylandet i Kambodsja. Selv om opphavet til denne gruppen er ikke klart, mener noen at de mon-khmerspråklige stammene var del av den lange migrasjon av mennesker fra nordvest. Khmer loeu finnes hovedsakelig i den nordøstlige provinsene Ratanakiri, Stung Treng og Mondulkiri. Den kambodsjanske regjeringen innførte begrepet khmer loeu – bokstavelig talt «høylandskhmer» – på 1960-tallet for å skape en følelse av enhet mellom høylandets stammegrupper og lavlandets etniske khmerer. Tidligere hadde de blitt betegnet som montagnarder av den franske koloniadministrasjonen, og tradisjonelt har khmerene referert til disse gruppene som phnong og samré, som begge har nedsettende betydning. Noen av gruppene er faktisk språklig beslektet til khmerfolket, andre er fra en helt annen språklig og kulturell bakgrunn.
Nordisk Institutt for Scene og Studio
Nordisk Institutt for Scene og Studio (NISS) var en skole som tilbød heltidsstudier og kurs på ulike nivåer innen scene- og studio-, film- og kunstfag. Skolen ble etablert av Robert Jørgensen i 1984 (Norsk Lydskole) i Christian Krohgs gate 2 på Grønland i Oslo og utdannet kunstnere og fagfolk til kulturlivet. Robert Jørgensen drev NISS frem til 2005 da Anton B Nilsen kom inn på eiersiden. I juni 2014 ble skolen en del av høyskolen Westerdals Høyskole – Oslo School of Arts, Communication and Technology.
NISS hadde følgende studietilbud:
NISS eies av Anthon B Nilsen Utdanning AS (ABNU). ABNU er en av Skandinavias større leverandører av privat utdanning og kursvirksomhet.
Frederick Kelly
Frederick Kelly/Fred Kelly er navnet til flere personer:
Matrebergtunnelen
Matrebergtunnelen er en tunnel på Europavei 39 i Masfjorden kommune i Vestland. Den er 1 352 meter lang.
Erich Schärer
Erich Schärer (født 1. september 1946) er en sveitsisk bobkjører som deltok i de olympiske vinterleker 1976 i Innsbruck og 1980 i Lake Placid.
Schärer vant to olympiske medaljer i bobsleigh under vinter-OL 1976 i Innsbruck. Han var med på det sveitsiske laget som kom på andreplass i firerbob bak Øst-Tyskland. I toerbob kom han på tredjeplass sammen med Joseph Benz.
Fire år senere, under vinter-OL 1980 ble han olympisk mester i bobsleigh. Sammen med Joseph Benz vant han konkurransen i toerbob foran to østtyske lag. Han var også med på det sveitsiske laget som kom på andreplass i firerebob. De andre på laget var Ulrich Bächli, Rudolf Marti og Joseph Benz
Schärer ble verdensmester i bobsleigh hele sju ganger, tre i toerbob og fire ganger i firerbob. Toerbob 1978 i Lake Placid, 1979 i Königssee og 1982 i St. Moritz. Firerbob 1971 i Cervinia, 1973 i Lake Placid, 1975 i Cervinia og 1986 i Königssee.
Otto Borchgrevinkfjellet
Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Fjellet er oppkalt etter kaptein Otto Borchgrevink som i 1930-31 ledet en hvalfangstekspedisjon til Sørishavet med det flytende kokeriet «Antarctic». Ekspedisjonen kartla kysten av det antarktiske kontinentet fra 51°30' til 59° østlig lengde.
Fylkesvei 1514
Fylkesvei 1514 går mellom fylkesgrensen ved Lørenskog stasjon og Stasjonsmyra i Lørenskog kommune. Veien er 216 meter lang.
Frem til 2019 hadde veien betegnelsen fylkesvei 351.
Ringo Starr: Live at Soundstage
Ringo Starr: Live at Soundstage inneholder mange av Starrs best kjente sanger, både som soloartist og som Beatle, blant annet: «With a Little Help from My Friends», «Yellow Submarine», «Octopus's Garden», «Photograph», og sanger fra hans to foregående studioalbum, Choose Love og Ringo Rama.
World Class Championship Wrestling
World Class Championship Wrestling (WCCW), også kjent som World Class Wrestling Association (WCWA), var et fribryterforbund som eksisterte fra 1966–1990. Forbundet var eid av den legendariske Von Erich-familien, med Fritz Von Erich i førersetet. World Wrestling Entertainments fribryter Undertaker startet sin karriere i WCCW hvor han ble trent opp av Don Jardine under artistnavnet The Punisher.
Hans Dülfer
Hans Johannes Emil Dülfer (1892–1915) var en tysk fjellklatrer.
Dülfer studerte fra 1911 medisin i München, men byttet til jus og senere filosofi. Nærheten til Alpene gjorde at han fikk med seg 50 førstebestigninger i løpet av fire år, framfor alt i Kaisergebirge og Rosengarten.
Dülfer utviklet nye alpine klatreteknikker, eksempelvis dülfersitz.
Kara-Bogaz-Gol
I 1980 ble det bygget en demning for å forhindre uttørring av Kaspihavet. Ved å hindre at vannet rant inn i den grunne bukta, skulle man også unngå fordampningen. Resultatet av demningen ble at lagunen stort sett tørket inn, og bare etterlot seg en saltholdig grop. Demningen ble delvis åpnet i 1985, og fjernet i 1992.
Han Kulker
Johannes «Han» Nicolaas Maria Kulker (født 15. august 1959 i Leidschendam, Zuid-Holland) er en nederlandsk tidligere mellomdistanseløper, som vant bronsemedalje på 1500 meter under EM 1986 i Stuttgart, bak britene Steve Cram (vinner) og Sebastian Coe. I 1987 ble det bronsemedalje i VM innendørs i Indianapolis.
Senador Firmino
Senador Firmino er en kommune i delstaten Minas Gerais i sørøstregionen av Brasil.
Joseph Benz
Joseph «Sepp» Benz (født 20. mai 1944, død 5. februar 2021 ) var en sveitsisk bobkjører som deltok i de olympiske vinterleker 1976 i Innsbruck og 1980 i Lake Placid.
Benz vant to olympiske medaljer i bobsleigh under vinter-OL 1976 i Innsbruck. Han var med på det sveitsiske laget som kom på andreplass i firerbob bak Øst-Tyskland. I toerbob kom han på tredjeplass sammen med Erich Schärer.
Fire år senere, under vinter-OL 1980 ble han olympisk mester i bobsleigh. Sammen med Erich Schärer vant han konkurransen i toerbob foran to østtyske lag. Han var også med på det sveitsiske laget som kom på andreplass i firerebob. De andre på laget var Ulrich Bächli, Rudolf Marti og Erich Schärer
Benz ble verdensmester i bobsleigh tre ganger, i firerbobb 1975 i Cervinia, i toerbob 1978 i Lake Placid og 1979 i Königssee.
Benz døde den 5. februar 2021 av covid-19.
Jeong Mong-ju
Jeong Mong-ju (hangul: 정몽주, hanja: 鄭夢周) (født 22. november 1337 i Yeongcheon, Nord-Gyeongsang, død 4. april 1392) var en koreansk statstjenestemann, politiker og filosof. Han var koreansk statsminister under Goryeo-kongen Gongyang fra 1390 til 1392. Han ble drept i et attentat i 1392 og ved hans død ble hele Goryeo-riket oppløst og erstattet med kongedømmet Joseon.
Bakgrunn
Jeong Mong-ju stammet fra Jeong-klanen. Han studerte ved den på hans tid på grunn av den lærde Yi Saek (1328–1396) mest renommerte akademiske innretning Sungkyunkwan, likesom sin venn og senere politiske rival Jeong Do-jeon, og underviste også selv der i de kosfusianske skrifter. Ved hans oversettelser av Konfucius' verker ble han en betydelig representant for neokonfucianismen i det uttonende Goryeo-rike og begynnende Joseon-rike mot slutten av 1300-tallet.
Politisk virke
Mot slutten av Goryeo-dynastiet ble hoffet splittet i to deler. På den ene wside stod general Choi Yeong, som ville ha en konfrontasjon med Ming-riket, på den annen side general Yi (også U), som søkte en siplomatisk løsning med Kina og tilrive seg kongetronen og innlede et nytt dynasti. Her tok Jeong Mong-ju Partei for det bestående dynasti, og ble på grunn av sin avvisning av å tjene nye makthavere drept på Sonyukkyo-broen i Kaesong i 1392 av Yi Bang-wons menn (han var den senere kong Taejong, fente sønn av Yi Seonggye, grunnleggeren av Joseon-dynastiet og kalt Taejo).
Det standhaftige hjerte
I Korea huskes Jeong Mong-ju for sin lojalitet til sitt herskerhus. Jeongs dikt som uttrykker hans avvisning av Yi Bang-won, er forfattet i form av en trelinjers sijo og står i dødsdiktenes tradisjon.
Damshim-ga :
Per Tannum
Per Christian Anton Tannum (født 17. mars 1912, død 25. april 1994) var en norsk forretningsmann som ble kjent for sin iver for norsk brukskunst.
Etter middelskole i 1928 og handelsskole i 1932 startet han Tannum Møbler i 1933 og solgte trehvite møbler han tegnet selv. Denne butikken, sammen med Tannum Tekstil som han etablerte i 1938, eksisterer fremdeles (2022). Han startet også firmaet Bruksbo A/S, et design- og tegnekontor som ble samlokalisert med butikkene. Med Arne Remlov startet han i 1941 Bonytt, utgitt av Foreningen Brukskunst, også fremdeles (2011).
Bokreditts landsforbund, Drammensveien 16, 28. november 1949: «''En plan (BO-kreditt-systemet) som fylte kravet til sunne forhold ble fremlagt i slutten av 1941, utarbeidet av møbelhandler Per Tannum. Det gikk bl.a. ut på at avbetalingskreditten skulle ydes av et nøytralt kjøpmannsinstitutt...En særlig fordel by systemet på ved at en kan kjøpe i flere forretninger. Kundene kan fritt velge blant de tilsluttede forretninger...Systemet er utarbeidet i samråd med såvel juridiske som banktekniske eksperter og supplert med erfaringer fra BO-kreditt-selskapene etter flere års drift...I forretningen skal det bare være én pris på varen, kontantprisen. Forretningen har ikke anledning til å ta en kontantpris og en avbetalingspris, slik det ofte var tidligere. De kreditt-tillegg som er å betale, skal betales til BO-kreditt [som] forlanger minimum 1/3 av kjøpesummen og omkostninger kontant ved kontraktens opprettelse...For å oppmuntre kundene - kanskje særlig forlovede - til å spare opp så meget som mulig, har BO-kreditt opprettet en særlig spareordning. Kredittomkostningene for sparerne er bare 4,5 % av restbeløpet ved kontraktens opprettelse.''»
I 1966 hadde systemet over 7.000 tilsluttede forretninger. Det ble i 1991 solgt til Gjensidige, der det inngikk i Elcon Securities.
Sammen med Torolf Prytz arrangerte han den første salgsutstillingen av norske interiørartikler «Norway Designs for Living» i USA på 50-tallet, støttet av Landsforeningen Norsk Brukskunst, Norges Eksportråd, Norges Håndverkerforbund og datidens kulturkontor i Utenriksdepartementet. Det ble spiren til butikken Norway Designs som han startet i 1957, og som også finnes i dag (2011) som søsterbedrift til nevnte Tannum Møbler og Tekstil. Året etter startet han PLUS, et håndverkersamfunn i Fredrikstad, som fikk selge sine ting i butikken hans (Norway Designs). Senere ivret han for restaurering av sjøbodkvartalet i Tønsberg, der Tannum-filialer ble opprettet.
Cookøyene under Sommer-OL 2004
Cookøyene under Sommer-OL 2004. Tre sportsutøvere, to menn og en kvinne fra Cookøyene deltok i to sporter, friidrett og vektløfting under Sommer-OL 2004 i Athen. Det var femte gangen Cookøyene deltok i et sommer-OL, de vant ikke noen medaljer.
Senador José Bento
Senador José Bento er en kommune i delstaten Minas Gerais i sørøstregionen av Brasil.
Torgauten fort
Torgauten fort er et eks-tysk fort i Norge med betegnelse Heeres Küsten Batterie HKB 6/980 Torgauten (593). Batteriet ble satt opp i april-mai 1941 med 4 stk 10 cm K17/04 kanoner med skuddvidde 14000m. Fortet skulle dekke Glommas vestre innløp til Fredrikstad, mens Kjøkøy fort skulle dekke det østre. Fortet var under kontinuerlig utbygging frem til krigens slutt, alt behørig skrittet opp, tegnet og overført til England av norske anleggsarbeidere. Foruten selve fortsområdet var det en rekke mindre anlegg for fortets nærforsvar i Øyenkilen og Foten og en lyskasterstasjon på odden mellom Helleskilen og Dypeklo. Kun mindre spor etter dette er nå synlig.
Underlagt Torgauten fort lå også Mørvika fort Zug 6/980 ved Ringdalsfjorden.
Forsvaret startet rundt 1933 anlegg av et fort noe lenger nord, mellom Helleskilen og Dypeklo. Dette fortet skulle også kalles Torgauten fort, men arbeidet ble aldri fullført. I dag finnes bare begynnelsen til fire kanonstandplasser for 30,5 cm haubitser og to innslag til en festningstunnel her.
Frank Worsley
Bakgrunn
Worsleys fødested Akaroa var en liten havneby på Banks Peninsula nær Christchurch. Han var andre sønn av Henry Theophilus Worsley og hans hustru Georgina. Hans bestefar hadde utvandret i 1851 fra Rugby i England til New Zealand.
Handelsflåten
Da han var femten år begynte Worsley som offiserskadett inn i den nyzealandske handelsflåte. I 1888 tok hans første reise ham på klipperen «Wairoa» fra New Zealand til London. Han seilte deretter mange steder i handelsflåten, og utviklet store kunnskaper innen navigasjon. I 1895 avsluttet han sin offiserskarriere i handelsflåten med godt renomme, og begynte da i sampskipfart. Han ble annenoffiser på «Tutanekai», som gikk i pendeltrafikk mellom New Zealand og noen øyer i Stillehavet.
I 1900 fikk Worsley fikk sitt kapteinspatent. Hans første kommando var på dampskipet «The Countess of Ranfurly».
Antarktika
Worsley, Shackleton og fire andre menn seilte den 22 fot lange livbåten «James Caird» med Sør-Georgia 1 300 km unna som mål. Shackleton, Worsley og sjømannen Tom Crean krysset deretter som de første en av Sør-Georgias fjellkjeder i en 36-timers lang marsj uten kart og svært dårlig utstyrt. I hvalfangststasjonen Strømnes fikk de satt i gang en redningsoperasjon for de gjenværende på den andre siden av øya og de på Elefantøya. Hele mannskapet fra Endurance ble reddet.
Senere virke
Under første verdenskrig var Worsley kaptein på et hemmelig «Q-ship» og var ansvarlig for å ha senket en tysk ubåt.
Han døde av lungekreft i 1943.
Worsley mottok ordenene Distinguished Service Order og Order of the British Empire, samt medaljen Decoration for Officers of the Royal Naval Reserve.
7,5 × 54 mm MAS
7,5 × 54 mm MAS er en fransk patron for rifler.
Rett før den den første verdenskrig fant Frankrike ut at de trengte å oppgradere sin revolusjonerende 8 mm Lebel ammunisjon. På grunn av okkupasjon m.m. klarte de ikke å få gjort dette før etter krigen var over. I 1924 ble 7,5 × 54 mm MAS patronen introdusert.
Göta Pettersson
Göta Elisabeth Pettersson (født 18. desember 1926 i Stockholm, død 9. oktober 1993 samme sted) er en tidligere svensk turner. Hun representerte turnforeningene Gymnastik- och Idrottsklubben Stockholmsflickorna, senere Östermalms Idrottsförening.
Hun deltok i OL i 1948 og 1952, første gang 21 år gammel. Sverige kom på 4.-plass av de 11 lagene som stilte ved lagkonkurransen i 1948. To år senere, i 1950, vant Sverige gull i troppskonkurransen med håndapparater under VM i turn, med Lindberg på laget. Ved det påfølgende OL forsvarte Sverige VM-gullet sitt fra 1950, og vant gull i troppskonkurransen; de hadde et program der de brukte baller. Sovjetunionen på andreplass brukte ringer, på samme måte som i moderne rytmisk gymnastikk. I lagkonkurransen sammenlagt kom Sverige på 4.-plass. Individuelt kom hun på 37.-plass sammenlagt.
Benevento (provins)
Provinsen Benevento (it. Provincia di Benevento) er en provins i regionen Campania i det sydlige Italia. Benevento er provinsens hovedstad.
Det var 287 042 innbyggere ved folketellingen i 2001.
Geografi
Provinsen Benevento grenser:
Jack Buckner
Jack Richard Buckner (født 22. september 1961 Wells, Somerset) var en kjent britisk løper på midten av 1980-tallet.
Gjennombruddet kom under Samveldelekene i 1986, hvor han endte som nummer to på 5000 meter bak Steve Ovett. Samme året vant han 5,000 meter under EM i Stuttgart, på tiden 13.10.15 m.
Karrierens høydepunkt var trolig sølvmedaljen på samme distanse i VM 1987 i Roma, bak Saïd Aouita (vinner) og Domingos Castre.
Frednesbrua
Frednesbrua er ei klaffebru av betong på riksvei 36 i Porsgrunn kommune i Telemark. Brua krysser Porsgrunnselva der hvor Skiensvassdraget munner ut i Frierfjorden. Brua er 461 meter lang med et hovedspenn på 60 meter. Fri seilingshøyde ved normal vannstand er 13 meter. Over brua går RV36.
Brua hadde kostet 102 millioner da den sto ferdig i 1995. Den har et hydraulisk løftesystem, noe man hadde lite erfaring med i Norge. Problemer med dette, samt direkte feilkonstruksjoner, gjorde at man fram til 2000 brukte ca. 4 mill. kroner ekstra på å holde brua i gang, i tillegg til normale driftskostnader. I 2001 ble «problembrua» bygget om for 33 millioner, og den har etter det fungert uten større problemer.
Brua ble opprinnelig kalt Kulltangen bru, men ble raskt omdøpt til Frednesbrua siden «Kulltangen bru» allerede fantes som en kort nabobru over til Herøya.
Sisselrotfamilien
Sisselrotfamilien (latin: Polypodiaceae) er en gruppe av bregneplanter. Den henførtes tidligere i en orden ved navnet Cyatheales, men nyere molekylære studier viser at den tilhører den monofyletiske ordenen Polypodiales, sammen med flere andre familier som har stor utbredelse også i Norge.
De fleste artene er oppreiste, som f.eks innenfor Belvisia og Polypodium (sisselrotslekta). Bregnene er av moderat størrelse, ofte inntil om lag 30 cm.
Sisselrotfamilien inkluderer også de familier som tidvis kalles Drynariaceae, Grammitidaceae, Gymnogrammitidaceae, Loxogrammaceae, Platyceriaceae og Pleurisoriopsidaceae. Disse ble tidligere regnet som selvstendige familier under Cyatheales, men dette er nå foreldet taksonomi. Fortsatt deler noen forskere familien i to, med 15 slekter fordelt i Polypodiaceae og 16 slekter i Drynariaceae.
Sisselrotfamilien har 31 kjente slekter og om lag 1 000 arter.
Utbredelse
Den mest kjente slekten innen familien, og eneste som er representert i Norge, er sisselrotslekten (Polypodium), som har flest arter i tropiske Latin-Amerika, noen i Eurasia.
Slektene Campyloneurum, Microgramma, Niphidium, Pecluma, Phlebodium og Solanopteris vokser kun i Amerika, med det unntak at Microgramma har én art også i Afrika. Slekten Pleopeltis har stort sett habitater i Sør-Amerika, men også noen få arter i Afrika, Asia og Stillehavet.
Slektene Aglaomorpha og Crypsinus vokser kun i Asia, fra India via Nepal og Himalaya til Kina og Filippinene. Også Leptochilus og Lepidogrammitis vokser kun i sørøstre og sørlige Asia, mens Arthromeris, Pyrrosia og Microsorum samt underslekten Colysis utelukkende vokser i Asia og Afrika, øst til Stillehavet.
Kjøkøy fort
Kjøkøy fort var et tysk fort med tysk betegnelse Heeres Küsten Batterie HKB 7/980 Kjököen (589), anlagt på Kjøkøy i april-mai 1941. Tidligere, i 1919, planla Forsvarsdepartementet et fort på Kjøkøy.
Fortet var oppsatt med 4 stk 10 cm K 17/04 kanoner med en skuddvidde på ca. 14 000 m. I april 1943 tilkom 2 stk 88 mm flak kanoner med samme skuddvidde.
Fortets formål var å beskytte det østre innløpet av Glomma til Fredrikstad, mens Torgauten fort beskyttet det vestre løpet.
Sisselrotfamilien
Sisselrotfamiliens taksonomi
For en mer fullstendig taksonomi, se: Bregneplanter
Kjøkøy fort
Etter krigen ble fortet overtatt av det norske forsvaret og det ble noe modernisert bl.a. med varslingsradar.
Senador Modestino Gonçalves
Senador Modestino Gonçalves er en kommune i delstaten Minas Gerais i sørøstregionen av Brasil.
Kjøkøy fort
På nordenden av Kjøkøy er et minemagasin på 313 m². Fortsområdet er på 528 dekar. Fortet ble besluttet nedlagt i 1993 og store områder lagt ut til friområde fra 1998.
Sisselrotfamilien
Sisselrotfamiliens taksonomi
De 31 slektene, og noen av de om lag 1 000 artene innenfor denne familien, inkluderer:
Kjøkøy fort
På området er det fortsatt to kanoner, 10,5 cm SKC/32, i frittliggende bunkere, samt en rekke stillinger, løpeganger og bunkere, i tillegg til en moderne radar som tilhører Kystverket.
Forlegningsområdet ble brukt som HV-leir fram til høsten 2008, da Fredrikstad kommune kjøpte området og bygningene av Forsvaret. Dette benyttes nå av Pynten skole.
Katolsk-ortodoks akademi
Katolsk-ortodoks akademi er et selvstendig, økumenisk møtested for medlemmer av den katolske kirke og de ortodokse kirkene i Norge. Forumet har vært i virksomhet siden 2004. De første årene gikk det under navnet Katolsk-ortodoks Idéforum, men i 2010 ble navnet endret til Katolsk-ortodoks forum og i 2017 til Katolsk-ortodoks akademi.
Forumet konstituerer seg selv, og nye medlemmer tas opp etter forslag i forumet. Det er et mål for forumet å ha en bred sammensetning. Antall medlemmer begrenses oppad til ni.
Medlemmene i katolsk-ortodoks akademi er ikke offisielle representanter for sine kirker, men det er naturlig at medlemmene informerer sine respektive lokale kirkeledere (som biskop og sogneprest) om forumets utadrettede virksomhet.
Forumets målsetning er
Seminaret skal belyse et tema av sentral betydning for begge kirker innenfor kirkekunst, liturgi, historie, klosterliv, spiritualitet eller teologi, med tanke på å nå ut til et bredt publikum uavhengig av tro eller livssyn. Blant de emner eller seminarer som har vært belyst er «Den hellige Maria, Guds Moder i katolsk og ortodoks tradisjon», spiritualitet og klosterliv i Øst og Vest, Hellige Olav i Russland, den ortodokse læren om guddommeliggjørelsen, ikoner, ord og bilde.
Riksvei 41
Riksvei 41 (Rv41) går mellom Brunkeberg i Kviteseid og Timenes i Kristiansand. Veiens lengde er 172,9 km, hvorav 12,5 km i Vest-Agder, 89 km i Aust-Agder og 71,4 km i Telemark. Sørlige halvpart går langs elva Tovdalselva, som ligger i en forkastningssone – Kristiansand-Porsgrunn-grabenen.
Navnet Telemarksvegen har siden 1992 vært brukt som markesføring av veien som bl.a. går gjennom kommunene Birkenes, Froland, Åmli og Nissedal, kommuner som turister har vanskelig for å finne fram til. Telemarksvegen går gjennom mye vakker norsk natur.
Veien var opprinnelig riksvei 360, fra 1965 riksvei 39, men byttet i 1992 til 41, for å avgi nummeret til dagens riksvei 9 som 1992–2000 var riksvei 39, en tenkt norsk forlengelse av dansk E39.
Fredet veistrekning
Strekningen fra Storbrua til Rislandsfeta i Åmli kommune er fredet etter lov om kulturminner. Vegen ble bygd som kompensasjon for jernbanen Åmli-Treungen, som var dampdrevet og i drift til 1968. Vegen ble delvis lagt i den nedlagte jernbanetraséen. Vegen har lange rettstrekninger og slake kurver. Ved Simonstad ligger deler av skinnegangen igjen. Flere stasjonsbygninger står igjen langs vegen, og brukes i dag som boliger. Kompensasjonsveger er et viktig trekk ved veghistorien i agderfylkene, og forteller en viktig del av samferdselshistorien, som i dette området er svært lesbar.
Eivind Brenna
Eivind Snorre Brenna (født 24. oktober 1955) er en norsk lokalpolitiker, som fra 1999 til 2011 var ordfører i Vestre Slidre kommune i Valdres i Oppland. Brenna er Venstrepolitiker, men i kommunestyret var Venstre med i en felles bygdeliste. Brenna var sentralstyremedlem i Venstre i 2002-2004 og Venstres førstekandidat til fylkestinget i Oppland i 2007.
Han driver leirskole på Vaset.
Strandhåndball
Strandhåndball eller sandhåndball, også kalt beachhåndball, er en sport der man spiller håndball i sand.
Regler
En kamp har to omganger à ti minutter. Mellom omgangene skal det være en pause på tre-fem minutter. For å vinne en kamp må et lag vinne to omgangspoeng. Hver omgang starter med 0-0, og det laget som har mest målpoeng etter endt omgang, vinner omgangspoenget (i likhet med set i volleyball og tennis). Ender en omgang likt, spilles det «golden goal» for å avgjøre omgangen. Det lages som først tar ledelsen, vinner omgangen.
En beachhåndballbane skal være 27 meter lang og 12 meter bred. Det skal ha et dekke på minst 40 cm sand.
Et mål teller ett poeng, men det skal utdeles to poeng for ekstra flotte scoringer, dersom målvakten scorer eller dersom det scores på straffekast. Også spesielle spillere kan få to poeng. Dommeren avgjør når det skal idømmes to poeng for mål.
Caserta (provins)
Provinsen Caserta (it. Provincia di Caserta) er en provins i regionen Campania i det sydlige Italia. Caserta er provinsens hovedstad.
Det var 852 872 innbyggere ved folketellingen i 2001.
Geografi
Provinsen Caserta grenser:
Tore Brunborg
Tore Brunborg (født 20. mai 1960 i Trondheim) er en norsk jazzmusiker (saksofon) og komponist.
Han er oppvokst på Voss, der han etter å ha spilt med Knut Kristiansen og Per Jørgensen, debuterte på Vossajazz (1980, 1982). Deretter studerte Brunborg på Toneheim folkehøgskole og Jazzlinja 1980-1983, og har blitt en av de mest etterspurte jazzsaksfonister i landet.
Han spilte i Masqualero og vant tre spellemannpriser med bandet, opptrådte med Pat Metheny (ved Moldejazz, 2001), og har ellers tatt del i en rekke andre grupperinger av kortere varighet, men av nasjonalt format, som Arild Andersen og hans musikk til «Kristin Lavransdatter», fremført til OL på Lillehammer. Brunborg har medvirket på plater med Haakon Graf, og er med på NRK-produksjonen Håkon Grafs Grafitti som er et opptak fra Musikkflekken i Sandvika den 12. april 1989.
Han er medlem av jazzkvartetten Moment sammen med Jørn Øien, Jens Fossum og Andreas Bye. Han spiller også med Tord Gustavsen.
Brunborg fikk Buddyprisen for 2012.
Senhora de Oliveira
Senhora de Oliveira er en kommune i delstaten Minas Gerais i sørøstregionen av Brasil.
Musselin
Musselin (fra arabisk mausili, «fra Mosul») er et svært tynt vevet bomullstekstil som på 1600-tallet ble brakt til Europa fra byen Mosul i dagens Irak. Stoffet ble særlig populært som kjolestoff i Frankrike på 1700-tallet og begynnelsen av 1800-tallet.
Langt tidligere er stoffet kjent fra Bengal, der det kanskje først ble vevet. I Periplus Maris Erythraei fra det første århundre e.Kr. er musselin nevnt som en eksportvare fra Bengal, og i det åttende århundre skryter den arabiske handelsmannen Sulaiman i Salsilatu-t Tawarikh av et svært tynt bomullstoff fra Bengal han ikke har sett maken til andre steder.
Philip Rosseter
Philip Rosseter (1568–1623) var en engelsk komponist, luttenist og teatermanager.
Liv og virke
Fra 1603 til sin død i 1623 var Rosseter luttenist for James I av England. Han er best kjent for A Book of Ayres (1601) som han skrev i samarbeid med Thomas Campion. I forordet, som sannsynligvis ble skrevet av Campion, kritiseres kompleks kontrapunkt og «intrikate» harmonier fordi det gjør ordene uforståelige. Campion og Rosseter hadde et både profesjonelt og personlig forhold: i Campions testamente var Rosseter oppført som enearving.
Rosseter andre bok, Lessons for Consort (1609), er skrevet for broken consort med pandora, cister, lutt, fløyte, diskantgambe og bassgambe, og inneholdt arrangementer av egne og andres komposisjoner.
Rosseters sanger med luttakkompagnement er stort sett korte og homofone med et minimum av repetisjoner og lite bruk av tonemaleri, dvs at musikken i liten grad uttrykte teksten. Samtidig er stykkene rike på musikalsk oppfinnsomhet.
Best av alt
Best av alt er det femte albumet til den norske rockegruppen Postgirobygget og ble utgitt i 2003. Albumet er en samling av de beste låtene fra de fire første albumene. Albumet lå totalt 19 uker på VG-lista i 2003 og 2004, hvor den hadde 1.-plass som beste plassering.
Sporliste
CD1: Best av alt
CD2 (Bonus cd): Hva med dette?
Pulmonalklaff
Pulmonaklaffen i hjertet går fra høyre ventrikkel (høyre hjertekammer) og ut i lungearterien. Pulmonaklaffen har tre seil som hindrer at blodet strømmer feil vei. I pulmonaklaffen er det oksygenfattig blod fra kroppen som går gjennom hjertet og videre til lungene. Dette utgjør «det lille kretsløpet».
Zarqa
Zarqa, arabisk Az Zarqā (norsk: Den blå) er en by ved elva Zarqa i Jordan, nordøst for hovedstaden Amman. Byen hadde 792 000 innbyggere i 2000, og anslått 1 million innbyggere idag (2007). Zarqa er landets nest største by, og hovedstad i guvernementet Zarqa.
Lier prosti
Lier prosti var et prosti i Tunsberg bispedømme i Den norske kirke. Prostiet ble opprettet i 1999 og hadde sete i Lier. Tidligere var det en del av Drammen prosti. Fra 1.1.2020 ble sognene i Lier kommune igjen en del av Drammen prosti. Røyken og Hurum ble en del av Asker kommune og dermed en del av Asker prosti. Lier prosti ble med det nedlagt.
Zarqa
Zarqa er Jordans industrisenter med mer enn 50% av landets fabrikker. Industriveksten har vært stimulert av lave eiendomspriser og nærhet til hovedstaden. Mer enn halvparten av befolkningen er palestinske flyktninger fra Vestbredden som følge av krigen i 1948 og Seksdagerskrigen. Klimaet i Zarqa er varmt og tørt ørkenklima. Byens viktigste landemerke er Qasr Shebib.
Byen Zarqa kom i verdens søkelys den 6. september 1970 da terrorister fra den palestinske grupperingen PFLP nesten samtidig kapret tre fly fra Swissair, Pan Am og TWA. Alle flyene måtte lande på flystripen Dawson's Field nær Zarqa. Under forhandlingene om løslatelse av palestinske fanger ble også et fjerde fly fra BOAC kapret. Etterhvert ble alle gisler løslatt, og flyene sprengt. Hendelsen intensiverte konflikten mellom jordanerne og palestinerne i landet, noe som kulminerte i massakrene under Svart september.
Zarqa er også fødebyen til terroristen Abu Musab al-Zarqawi.
Senhora do Porto
Senhora do Porto er en kommune i delstaten Minas Gerais i sørøstregionen av Brasil.
Hanne Myren
Hanne Myren (født 20. mars 1973) er en norsk filmregissør og produsent.
Hun er opprinnelig fra Harestua i Lunner på Hadeland. Myren er blant Norges best etablerte kvinnelige dokumentarregissører og produsenter. I 1995 var hun med og etablere produksjonsselskapet Medieoperatørene og har vært involvert i de fleste av selskapets tv-programmer, dokumentarer, kortfilmer og musikkvideoer. Hennes regidebut, Jenter (2007), mottok Amanda-prisen for både beste dokumentarfilm og beste barne- og ungdomsfilm. Med drama-dokumentaren Kontroll vant hun Terie Vigen-prisen for beste norske kortfilm og ble nominert til Amanda-prisen i kategorien «Beste kortfilm» i 2009. Hun debuterte i spillefim med Elsk meg (2014), hvor handlingen delvis er basert på hovedrolleinnehaverens eget liv. Den ble først vist ved Filmfestivalen i Abu Dhabi i 2013 i kategorien New Horizons.
Hanne Myren er undervisningsleder for Den norske filmskolens bachelorprogram på Lillehammer.
Carl Gustav M45
Carl Gustav M45 (Kulsprutepistol m/45) er en svensk maskinpistol.
Den ble designet i 1944 hos Carl Gustaf-fabrikken i Eskilstuna av den svenske våpendesigneren Gunnar Johnsson. Den ble adoptert av Sveriges forsvar i 1945. Maskinpistolen ble også brukt av amerikanske spesialstyrker i Vietnamkrigen, hvor den gikk under navnet «K-Rifle» og «Swedish-K». Den er helautomatisk og kamret for kaliber 9 x 19 mm ammunisjon.
Panser
Panser (fra italiensk: panciera) er opprinnelig beskyttelse for buken. I moderne språk betyr det spesialbehandlet stål og andre materialer til beskyttelse av personell og materiell.
Materialer i bruk inkluderer også aluminium og kevlar og måles i arealvekt.
Pansrede kjøretøyer inkluderer stridsvogner, pansrede personellkjøretøyer og stormpanservogner.
Harald Conradsen
Harald Conradsen (født 17. november 1817 i København, død 10. mars 1905 samme sted) var en dansk medaljør og billedhugger som satte et sterkt preg på utformingen av danske medaljer og mynter i nærmere 60 år. Han ble ansatt ved Den Kongelige Mønt i 1841 og var medaljør der i årene 1873–1901.
Conradsen sto blant annet bak medaljen som utdeles til mottakere av Eckersbergmedaljen. Det var også han som utarbeidet platen til den doktorringen som Københavns Universitet begynte å bruke i 1866.
Han mottok Neuhausens premie for modellen til en specie i. Han var ridder av Dannebrog.
Fylkesvei 161
Fylkesvei 161 (Fv161) går mellom Helgerud og Bærum sykehus i Bærum kommune.
Mel Galley
Mel Galley (født 8. mars 1948 i Cannock i Staffordshire i England, død 1. juli 2008) var en engelsk gitarist og et tidligere medlem av hardrock bandene Whitesnake, Trapeze, Finders Keepers og Phenomena.
Mens han var medlem av Whitesnake ble han alvorlig skadet i armen i en ulykke i Tyskland. Han kunne ikke fortsette å spille på grunn av en nerveskade han fikk på grunn av ukompetent kirurgi.
7. februar 2008 offentliggjorde Galley at han hadde spiserørskreft og at han kun hadde kort tid igjen å leve. Han døde 1. juli 2008.
Solheim sekundærstasjon
Solheim sekundærstasjon ligger i Fjøsangerveien 65, Årstad bydel i Bergen og er tegnet av arkitekt Sigurd Lunde. Det monumentale, katedralaktige bygget ble oppført i pusset mur med jugendpregede detaljer i hugget stein. Sigurd Lunde tegnet samtidig også Frøland kraftverk i Samnanger. Sekundærstasjonen ble i 1924 påbygget med en fløy mot syd. I etterkrigstiden ble det oppført et nytt tilbygg mot Fjøsangerveien. Etter at arealbehovet for transformatorer er blitt mindre brukes bygget nå til andre formål, blant annet som kantine for BKK.
Sommeren 2021 ble det satt ut fire bikuber på sekundærstasjonens grøntområde. Disse produserte nok honning til rundt 1.500 glass merket «Bergensk byhonning fra Solheim sekundærstasjon».
Kraftoverføring fra Samnanger
Sekundærstasjonen ble oppført i forbindelse med utbyggingen av Samnangervassdraget. Rettighetene til vassdraget ble kjøpt opp i 1889. 28. juni 1909 vedtok et enstemmig Bergen bystyre utbyggingen av vassdraget. Sekundærstasjonen fikk strøm fra en ca 35 kilometer fjernledning via Minde stasjon, Trengereidfjorden, Hisdal, Ådland og Aldal til Frøland kraftverk, Bergens Elektricitetsverks første vannkraftverk. Den første ledningen fra 1912 ble satt opp med en masterekke og utbygget med en ny i 1917. Masterekken fra 1912 var Norges første kraftledning med bæremaster med hengeisolatorer. Hver mast hadde seks hengeisolatorer som besto av tre isolatorskåler i porselen.
Fra høyspent til lavspent
Sekundærstasjonen fungerte som innmatingssentral for elektrisk kraft hvor nettspenningen nedtransformerte fra 40 kV til 7,5 kV. Fra sekundærstasjonen gikk strømmen til det lokale fordelingsnettet via transformatorkiosker som omformet vekselstrømmen til likestrøm. De første transformatorkioskene i Bergen lå på Sandvikstorget og Ludebryggen (Sandviksboder 66 ligger her), og ble satt i drift i juni 1912. Transformatorkioskene ble tegnet av arkitekt Einar Oscar Schou, og i løpet av 1912 var ti vekselstrøm-transformatorer satt i drift i Bergen.
Andre sekundærstasjoner i Bergen
Utover 1920-tallet ble nye sekundærstasjoner oppført. Ravneberget sekundærstasjon åpnet i 1927, og Sandviken sekundærstasjon, tegnet av arkitekt Ole Landmark, åpnet året etter.
Espen Hammer
Hammer arbeider innenfor den post-kantianske tradisjonen i europeisk filosofi. Hans hovedinteresse knytter seg til etikk, politisk filosofi og sosialfilosofi.
Stefano Mei
Stefano Mei (født 3. februar 1963 i La Spezia) er en italiensk tidligere friidrettsutøver, som spesialiserte seg på 5000 meter og 10000 meter.
Karrierens høydepunkt var udiskutabelt gullmedaljen på 10 000 meter fra EM 1986 i Stuttgart, med sølvmedaljen på 5000 meter fra samme mesterskapet som en god nummer to.
Fire år senere, under EM 1990 i Split ble det bronsemedalje på 5000 meter. Mei har ellers to seirer på distansen fra Universiaden (1985 og 1989).
Aleksander Gamme
Aleksander Gamme (født 23. juli 1976) er en norsk eventyrer og polfarer.
I 2007 besteg han Mount Everest sammen med Stian Voldmo, med prosjektet «Hamar til Topps», som var et interaktivt undervisningsprosjekt med omtrent 1,000 Hamar-elever på 6. og 7. trinn. Prosjektet fikk ITUs (IT i Utdanning, Kunnskapsdepartementet) kreativitetspris. I 2010 gjentok han undervisningsformen med et prosjekt hvor han syklet ca. 2,000 km på tandemsykkel i Sahara.
6. oktober 2011 reiste han til Antarktis for å gå Hercules Inlet-ruten fra kysten av Antarktis til Sydpolen og tilbake alene, en tur som tok 57 dager til polpunktet og 87 dager tilbake til kysten.
Privatliv
Gamme var sammen med den norske fjellklatreren og ekspedisjonsfareren Cecilie Skog. De to var programledere i NRKs program Drømmeturen. De har to døtre sammen. Forholdet tok slutt i 2019.
Eric Bischoff
Eric Bischoff (født 27. mai 1955) er en tidligere amerikansk wrestlingpromotør, best kjent som president i World Championship Wrestling og senere General Manager i World Wrestling Entertainments RAW. Han gjør fortsatt sporadiske opptredener i RAW.
Bristol Island
Bristol Island er en ubebodd øy i øygruppen Sør-Sandwichøyene. Øyene administreres av det britiske oversjøiske territoriumet Sør-Georgia og Sør-Sandwichøyene. Bristol Island er 8 km lang og ligger mellom Montagu Island og Thule Island. Det har vært vulkanutbrudd på øya i 1823, 1935, 1936, 1950 og 1956.
Bristol Island ble oppdaget i 1775 av James Cook, som oppkalte øya etter Augustus Hervey, tredje jarl av Bristol.